LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS TERITORIJŲ PLANAVIMO DOKUMENTŲ RENGIMO IR TERITORIJŲ PLANAVIMO PROCESO VALSTYBINĖS PRIEŽIŪROS INFORMACINĖS SISTEMOS PERTVARKYMO IR LIETUVOS RESPUBLIKOS APLINKOS MINISTRO 2012 M. SAUSIO 11 D. ĮSAKYMO NR. D1-21 „DĖL LIETUVOS RESPUBLIKOS TERITORIJŲ PLANAVIMO DOKUMENTŲ RENGIMO IR TERITORIJŲ PLANAVIMO PROCESO VALSTYBINĖS PRIEŽIŪROS INFORMACINĖS SISTEMOS NUOSTATŲ PATVIRTINIMO“ PAKEITIMO

2024 m. lapkričio 18 d. Nr. D1-391

Vilnius

Vadovaudamasis Lietuvos Respublikos valstybės informacinių išteklių valdymo įstatymo 24 straipsnio 2 dalies 2 punktu:

1. Pertvarkau Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinę sistemą pakeisdamas informacinės sistemos pagrindinę tvarkytoją.

2. Pakeičiu Lietuvos Respublikos aplinkos ministro 2012 m. sausio 11 d. įsakymą Nr. D1-21 „Dėl Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinės sistemos nuostatų patvirtinimo“:

2.1. Pakeičiu nurodytą įsakymą ir jį išdėstau nauja redakcija (Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinės sistemos nuostatai nauja redakcija nedėstomi):

„LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS TERITORIJŲ PLANAVIMO DOKUMENTŲ RENGIMO IR TERITORIJŲ PLANAVIMO PROCESO VALSTYBINĖS PRIEŽIŪROS INFORMACINĖS SISTEMOS NUOSTATŲ PATVIRTINIMO

Vadovaudamasis Lietuvos Respublikos valstybės informacinių išteklių valdymo įstatymo 25 straipsnio 1 dalimi, 27 straipsnio 1 dalies 1 punktu bei Lietuvos Respublikos teritorijų planavimo įstatymo 47 straipsnio 1 dalimi:

1. T v i r t i n u Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinės sistemos nuostatus (pridedama).

2. S k i r i u Lietuvos Respublikos aplinkos ministeriją Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinės sistemos valdytoja ir šios sistemos duomenų valdytoja.“

2.2. Pakeičiu nurodytu įsakymu patvirtintus Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinės sistemos nuostatus:

2.2.1. Pakeičiu 1 punktą ir jį išdėstau taip:

„1. Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinės sistemos nuostatai (toliau – Nuostatai) nustato Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinės sistemos (toliau – TPDRIS) steigimo pagrindą, organizacinę, informacinę ir funkcinę struktūras, TPDRIS duomenų teikimą ir naudojimą, TPDRIS duomenų saugą, TPDRIS finansavimo, atnaujinimo, pertvarkymo ir likvidavimo tvarką.“

2.2.2. Pakeičiu 3.10 papunktį ir jį išdėstau taip:

„3.10. Kibernetinio saugumo reikalavimų aprašas, patvirtintas Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;“.

2.2.3. Pripažįstu netekusiu galios 3.12 papunktį.

2.2.4. Pakeičiu 3.22 papunktį ir jį išdėstau taip:

„3.22. Informacinių sistemų steigimo, kūrimo, atnaujinimo, pertvarkymo ir likvidavimo tvarkos aprašas, patvirtintas Lietuvos Respublikos Vyriausybės 2024 m. gegužės 15 d. nutarimu Nr. 349 „Dėl Lietuvos Respublikos valstybės informacinių išteklių valdymo įstatymo įgyvendinimo“ (toliau – Aprašas);“.

2.2.5. Pakeičiu 3.30 papunktį ir jį išdėstau taip:

„3.30. Saugomų teritorijų specialiųjų planų rengimo taisyklės, patvirtintos Lietuvos Respublikos aplinkos ministro ir Lietuvos Respublikos kultūros ministro 2020 m. birželio 3 d. įsakymu Nr. D1-330/ĮV-706 „Dėl Saugomų teritorijų specialiųjų planų rengimo taisyklių patvirtinimo“;“.

2.2.6. Pakeičiu 3.33 papunktį ir jį išdėstau taip:

„3.33. Architektų atestavimo ir teisės pripažinimo tvarkos aprašas, patvirtintas Lietuvos Respublikos aplinkos ministro 2005 m. liepos 11 d. įsakymu Nr. D1-341 „Dėl Architektų atestavimo ir teisės pripažinimo tvarkos aprašo patvirtinimo“;“.

2.2.7.Pakeičiu 7.5 papunktį ir jį išdėstau taip:

„7.5. patvirtintų TPD ir teisės aktų, kuriais patvirtinti nauji, keičiami ar koreguojami TPD, perdavimas Lietuvos Respublikos teritorijų planavimo dokumentų registro informacinei sistemai (toliau – TPDR);“.

2.2.8. Pakeičiu 9.3 papunktį ir jį išdėstau taip:

„9.3. teikti informaciją elektroninių paslaugų gavėjams apie suteiktas elektronines paslaugas ir Valstybinės teritorijų planavimo ir statybos inspekcijos prie Aplinkos ministerijos (toliau – Inspekcija) parengtus teritorijų planavimo valstybinės priežiūros dokumentus (vadovaujantis Teritorijų planavimo, statybos ir žemės naudojimo valstybinės priežiūros įstatymo 5 straipsnio 5, 6, 7 ir 8 dalimis).“

2.2.9. Pakeičiu 12 punktą ir jį išdėstau taip:

„12. TPDRIS valdytoja, duomenų valdytoja, asmens duomenų valdytoja yra Aplinkos ministerija.“

2.2.10. Pakeičiu 13 punktą ir jį išdėstau taip:

„13. Pagrindinė TPDRIS tvarkytoja, duomenų tvarkytoja ir asmens duomenų tvarkytoja yra viešoji įstaiga Statybos sektoriaus vystymo agentūra.“

2.2.11. Pakeičiu 14 punkto pirmąją pastraipą ir ją išdėstau taip:

„14. Kiti TPDRIS tvarkytojai, duomenų tvarkytojai ir asmens duomenų tvarkytojai – Teritorijų planavimo įstatyme nurodyti asmenys, dalyvaujantys teritorijų planavimo procese:“.

2.2.12. Papildau 14.1.12 papunkčiu:

„14.1.12. Inspekcija – teikiant informaciją elektroninių paslaugų gavėjams apie suteiktas elektronines paslaugas ir parengtus teritorijų planavimo valstybinės priežiūros dokumentus (vadovaujantis Teritorijų planavimo, statybos ir žemės naudojimo valstybinės priežiūros įstatymo 5 straipsnio 5, 6, 7 ir 8 dalimis).“

2.2.13. Pakeičiu 15 punktą ir jį išdėstau taip:

„15. TPDRIS valdytojas, duomenų valdytojas ir asmens duomenų valdytojas atlieka Valstybės informacinių išteklių valdymo įstatyme nustatytas funkcijas, turi šiame įstatyme ir Bendrajame duomenų apsaugos reglamente nustatytas teises ir pareigas.“

2.2.14. Pakeičiu 16 punkto pirmąją pastraipą ir ją išdėstau taip:

„16. Pagrindinis TPDRIS tvarkytojas, duomenų tvarkytojas ir asmens duomenų tvarkytojas atlieka Valstybės informacinių išteklių valdymo įstatyme nustatytas funkcijas, turi šiame įstatyme ir Bendrajame duomenų apsaugos reglamente nustatytas teises ir pareigas, taip pat:“.

2.2.15. Pakeičiu 16.8 papunktį ir jį išdėstau taip:

„16.8. organizuoja TPDRIS plėtrą, tobulinimą, priežiūrą, atnaujinimą, pertvarkymą ir kontroliuoja jų vykdymą;“.

2.2.16. Pakeičiu 16.12.4 papunktį ir jį išdėstau taip:

„16.12.4. tvarko asmens duomenis tik pagal asmens duomenų valdytojo raštu pateiktus nurodymus, įskaitant susijusius su asmens duomenų perdavimu trečiajai valstybei ar tarptautinei organizacijai, išskyrus atvejus, kai tai daryti reikalaujama pagal Europos Sąjungos arba Lietuvos Respublikos teisės aktus, kurie yra taikomi duomenų tvarkytojui; tokiu atveju duomenų tvarkytojas, prieš pradėdamas tvarkyti duomenis, apie tokį teisinį reikalavimą praneša asmens duomenų valdytojui, išskyrus atvejus, kai pagal Europos Sąjungos ar Lietuvos Respublikos teisės aktus tai pranešti draudžiama siekiant apsaugoti viešąjį interesą;“.

2.2.17. Pripažįstu netekusiu galios 16.16 papunktį.

2.2.18. Pakeičiu 17 punkto pirmąją pastraipą ir ją išdėstau taip:

„17. TPDRIS tvarkytojai, duomenų tvarkytojai, asmens duomenų tvarkytojai atlieka Valstybės informacinių išteklių valdymo įstatyme nustatytas funkcijas, turi šiame įstatyme ir Bendrajame duomenų apsaugos reglamente nustatytas teises ir pareigas, taip pat:“.

2.2.19. Pakeičiu 17.4.4 papunktį ir jį išdėstau taip:

„17.4.4. tvarko asmens duomenis tik pagal asmens duomenų valdytojo raštu pateiktus nurodymus, įskaitant susijusius su asmens duomenų perdavimu trečiajai valstybei ar tarptautinei organizacijai, išskyrus atvejus, kai tai daryti reikalaujama pagal Europos Sąjungos arba Lietuvos Respublikos teisės aktus, kurie yra taikomi duomenų tvarkytojui; tokiu atveju duomenų tvarkytojas, prieš pradėdamas tvarkyti duomenis, apie tokį teisinį reikalavimą praneša asmens duomenų valdytojui, išskyrus atvejus, kai pagal Europos Sąjungos ar Lietuvos Respublikos teisės aktus tai pranešti draudžiama siekiant apsaugoti viešąjį interesą;“.

2.2.20. Pakeičiu 18.6 papunktį ir jį išdėstau taip:

„18.6. viešoji įstaiga Statybos sektoriaus vystymo agentūra teikia duomenis iš Topografijos ir inžinerinės infrastruktūros informacinės sistemos, Žemės informacinės sistemos (toliau – ŽIS), Lietuvos erdvinės informacijos portalo, Georeferencinio pagrindo kadastro, TPS „Vartai“, TPDR, Lietuvos Respublikos statybos leidimų ir statybos valstybinės priežiūros informacinės sistemos „Infostatyba“, Žemėtvarkos planavimo dokumentų rengimo informacinės sistemos (kurių valdytoja – Aplinkos ministerija);“.

2.2.21. Pakeičiu 18.71 papunktį ir jį išdėstau taip:

„18.71. Nacionalinė žemės tarnyba prie Aplinkos ministerijos, per Lietuvos erdvinės informacijos portalą teikianti Lietuvos Respublikos teritorijos M 1:10 000 skaitmeninį rastrinį ortofotografinį žemėlapį (ORT10LT), Lietuvos Respublikos teritorijos M 1:5 000 skaitmeninį rastrinį ortofotografinį žemėlapį (ORT5LT) ir Lietuvos Respublikos apskričių centrų M 1:2 000 skaitmeninį rastrinį ortofotografinį žemėlapį (ORT2LT);“.

2.2.22. Pripažįstu netekusiu galios 18.10 papunktį.

2.2.23. Pripažįstu netekusiu galios 33.3 papunktį.

2.2.24. Pakeičiu 40 punktą ir jį išdėstau taip:

„40. TPDRIS tvarkymo, priežiūros, plėtros ar atnaujinimo, pertvarkymo išlaidos finansuojamos iš Lietuvos Respublikos biudžeto, įskaitant Europos Sąjungos fondus, lėšų.“

2.2.25. Pakeičiu VIII skyriaus pavadinimą ir jį išdėstau taip:

„VIII SKYRIUS

TPDRIS atnaujinimas, pertvarkymas IR LIKVIDAVIMAS“.

2.2.26. Pakeičiu 41 punktą ir jį išdėstau taip:

„41. TPDRIS atnaujinama, pertvarkoma ir likviduojama Valstybės informacinių išteklių valdymo įstatyme ir Apraše nustatyta tvarka.“

3. N u s t a t a u, kad šio įsakymo 1 punktas ir 2.2.7, 2.2.10–2.2.12, 2.2.14, 2.2.17, 2.2.18, 2.2.20 ir 2.2.22 papunkčiai įsigalioja 2024 m. gruodžio 1 d.

Laikinai einantis aplinkos ministro pareigas	Simonas Gentvilas